open-index/open-wikipedia-markdown huggingface dataset:
রহস্যকাহিনি

**রহস্যকাহিনি** একটি সাহিত্যবর্গ যেটাতে কোনো রহস্যময় খুন বা অপরাধের সমাধান করা হয়। এটি সাহিত্যের অপেক্ষাকৃত নতুন শাখা। রহস্যকাহিনি কখনো কখনো গোয়েন্দা কাহিনিতে রূপ নিতে পারে, তবে এটি প্রায়শই "হার্ড-বয়েলড" গল্পের তীব্র বাস্তবতা ও মারামারির বিপরীতে রহস্যময় অথচ যৌক্তিক জগৎ উপস্থাপন করে।

## সূচনা
সাহিত্যে অপেক্ষাকৃত নতুন শাখা এই রহস্যকাহিনির ধারা গড়ে উঠেছে গত ২০০ বছর ধরে। ইংরেজ রেনেসাঁর সময় স্বাক্ষরতা বেড়ে যায়, লোকে বই পড়া শুরু করে আর ফলে তারা তাদের চিন্তাভাবনায় ক্রমশ ব্যক্তিবাদী হয়ে ওঠে। এই চিন্তাধারায় তারা যুক্তিকে সম্মান করতে শেখে এবং সক্ষম হয় সমস্যার সমাধান করতে।

১৮০০-র পূর্বে রহস্যকাহিনির না থাকার সম্ভাব্য একটি কারণ হলো প্রকৃত পুলিশ বাহিনীর অভাব। শিল্পবিপ্লবের আগে বহু শহরেই নিরাপত্তার জন্যে কনস্টেবল ও নৈশপ্রহরী ছাড়া কেউ থাকত না। স্বাভাবিকভাবেই, কনস্টেবলটি শহরের প্রত্যেককে ব্যক্তিগতভাবে চিনত। তাই যেকোন অপরাধই হয় দ্রুত সমাধান হতো নইলে কখনোই হতো না। যেহেতু শিল্পায়নের ফলে লোকেরা শহরে এসে ভিড় করতে থাকলো, পুলিশও প্রাতিষ্ঠানিক রূপ নিলো; প্রয়োজন পড়লো প্রাইভেট ডিটেকটিভের, আর এভাবেই সৃষ্টি হলো রহস্য উপন্যাস।

## শ্রেণিবিভাগ
রহস্যকাহিনিকে বিভিন্ন শ্রেণীতে ভাগ করা যায়: "প্রথাগত রহস্য", "আইনি থ্রিলার", "মেডিক্যাল থ্রিলার", "কোজি মিস্ট্রি", "পুলিশী তদন্ত", "হার্ড-বয়েলড" ইত্যাদি।

## আরো দেখুন
* গোয়েন্দা কাহিনি
* বাংলা সাহিত্যে গোয়েন্দা চরিত্র
* সর্বকালের শীর্ষ ১০০ অপরাধ উপন্যাস

## তথ্যসূত্র

## বহিঃসংযোগ
* Stop, You're Killing Me! is an Anthony Award-winning website that compiles resources for lovers of mystery, crime, thriller, spy, and suspense books.
* Mystery Fiction at TV Tropes
* Mystery Weekly Magazine presents crime and mystery short stories by some of the world's best established and emerging mystery writers.
* German Mystery Blog  with daily news.

বিষয়শ্রেণী:সাহিত্যকর্মের প্রকার

বিষয়শ্রেণী:অপরাধ কাহিনী
বিষয়শ্রেণী:রহস্য কল্পকাহিনী
সান্তিয়াগো রামোন ই কাহাল

থাম্ব|কিউবার দশ বছরের যুদ্ধে তরুণ অধিনায়ক হিসেবে ছিলেন সান্তিয়াগো রামোন ই কাহাল (১৮৭৪ সালে অঙ্কিত)
**সান্তিয়াগো রামোন ই কাহাল** (; আ-ধ্ব-ব: [sanˈtjaɣo raˈmon i kaˈxal]; ১ মে ১৮৫২ - ১৭ অক্টোবর ১৯৩৪) হলেন একজন স্পেনীয় রোগবিজ্ঞানী, কলাস্থানবিদ, স্নায়ুবিদ এবং চিকিৎসাশাস্ত্রে ১৯০৬ সালে নোবেল পুরস্কার বিজয়ী।

## প্রকাশনা
তিনি ফরাসি, স্পেনীয়, এবং জার্মান ভাষাতে ১০০-এর অধিক বৈজ্ঞানিক কর্ম ও নিবন্ধ প্রকাশ করেছেন। তার কিছু সুবিদিত কর্মের মধ্যে রয়েছে
* *Rules and advices on scientific investigation*
* *Histology*
* *Degeneration and regeneration of the nervous system*
* *Manual of normal histology and micrographic technique*
* *Elements of histology*
* *Manual of general [[pathology|Anatomic Pathology]]*
* *New ideas on the fine anatomy of the nerve centres*
* *Textbook on the nervous system of Man and the [[vertebrate]]s*
* *The [[retina]] of vertebrates*

১৯০৫ সালে "ড. ব্যাকটেরিয়া" ছদ্মনামে তিনি "Vacation Stories" শিরোনামে ৫টি বৈজ্ঞানিক কল্পকাহিনী প্রকাশ করেন।

তার প্রকাশনার তালিকায় রয়েছে:
*
*
*
*
*
*
*
**
**
*

## রামোন ই কাহালের অঙ্কিত চিত্র

Image:CajalHippocampus.jpeg|Drawing of the neural circuitry of the rodent hippocampus. , Vols. 1 and 2. A. Maloine. Paris. 1911
Image:CajalCerebellum.jpg|Drawing of the cells of the chick cerebellum, from "", Madrid, 1905
Image:SparrowTectum.jpg|Drawing of a section through the optic tectum of a sparrow, from "", Madrid, 1905
Image:Cajal Retina.jpg|From "Structure of the Mammalian Retina" Madrid, 1900
Image:PurkinjeCell.jpg|Drawing of Purkinje cells (A) and granule cells (B) from pigeon cerebellum by Santiago Ramón y Cajal, 1899. Instituto Santiago Ramón y Cajal, Madrid, Spain
Image:Cajal-Retzius cell drawing by Cajal 1891.gif|Drawing of Cajal-Retzius cells, 1891
Image:Cajal cortex drawings.png|Drawn in 1899, taken from the book "Comparative study of the sensory areas of the human cortex"


## আরও দেখুন
* রোগবিজ্ঞান
* রোগবিজ্ঞানীদের তালিকা

## টীকা

## তথ্যসূত্র

*
*
*
*

## বহিঃসংযোগ

*  (Review of the work of the 1906 Nobel Prize in Physiology or Medicine winners Camillo Golgi and Santiago Ramón y Cajal)
* The Nobel Prize in Physiology or Medicine 1906 
* Life and discoveries of Cajal
* Cajal's Láminas ilustrativas at Centro Virtual Cervantes
* Brief overview of Ramón y Cajal's career 

বিষয়শ্রেণী:১৮৫২-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:স্নায়ুবিজ্ঞানের ইতিহাস
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
ভারতের বন্দরের তালিকা

ভারতে ১৩ টি প্রধান বন্দর রয়েছে। এছাড়া ২০০ টির মত ছোট বন্দর বা অপ্রধান বন্দর রয়েছে।

## প্রধান বন্দর গুলির তালিকা

## তথ্যসূত্র

## বহিঃসংযোগ

বিষয়শ্রেণী:ভারতের বন্দর
মনমোহন ভাদুড়ী

**ডা: মনমোহন ভাদুড়ী** (১৮৭৭- ৯ মার্চ,১৯৭১) একজন ব্রিটিশবিরোধী স্বাধীনতা সংগ্রামী ও আজাদ হিন্দ ফৌজের ক্যাপ্টেন।

## বিপ্লবী আন্দোলন
বোয়ালমারির ভাদুড়ী পরিবারে জন্মগ্রহণ করেন। বিপ্লবী আন্দোলনে সক্রিয় ভূমিকা নিয়েছিলেন। ফরিদপুর জেলা জেলা ষড়যন্ত্র মামলায় অভিযুক্ত হয়ে গ্রেপ্তার হন। দেশবন্ধু চিত্তরঞ্জন দাশ তার হয়ে মামলা পরিচালনা করেন। বিচারে ফাঁসির হাত থেকে রেহাই পেলেও দশ বছর কারাদণ্ড হয়।

## কমিউনিস্ট পার্টি
ফরিদপুরে কমিউনিস্ট পার্টি সংগঠকদের মধ্যে তিনি ছিলেন অন্যতম। গোয়ালন্দ এলাকায় বহুদিন থেকে স্থানীয় মৎসজীবিদের ভেতরে সংগঠন গড়ে তোলার কাজে রত ছিলেন তিনি।

## আজাদ হিন্দ ফৌজে
রাজবাড়ী জেলায় আজাদ হিন্দ ফৌজের একজন প্রধান সংগঠক ছিলেন ডা: মনমোহন ভাদুড়ী। নেতাজী সুভাষচন্দ্র বসুর আহবানে বহু তরুন তরুনী আজাদ হিন্দ ফৌজের মুক্তিমন্ত্র উদ্বুদ্ধ হয় তার নেতৃত্বে। বেড়াডাঙ্গাতে ছিল আজাদ হিন্দ ফৌজের অন্যতম কেন্দ্র। স্থানীয় অনেক মহিলাও এর সদস্য ছিলেন। দেহচর্চা, লাঠিখেলা, মহড়া ইত্যাদি চলত। ১৯৪৬ সালে কালিম্পঙে ব্রিটিশদের বিরুদ্ধে যুদ্ধে তিনি আজাদ হিন্দ ফৌজের ক্যাপ্টেন হিসেবে নেতৃত্ব দেন। যুদ্ধে জাপানের পরাজয়ের পর আত্মগোপনে রাশিয়া চলে গেছিলেন। নেতাজী তার গ্রন্থে তাকে ক্যাপ্টেন ভাদুড়ী বলে উল্লেখ করেছেন।

## মৃত্যু
৯ মার্চ, ১৯৭১ খ্রিষ্টাব্দে তার মৃত্যু হয়।

## তথ্যসূত্র

বিষয়শ্রেণী:১৮৭৭-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বোয়ালমারী উপজেলার ব্যক্তি
রামের সুমতি (১৯৮৫-এর চলচ্চিত্র)

***রামের সুমতি*** শহিদুল আমিন পরিচালিত ১৯৮৫ সালে শিশুতোষ নাট্য চলচ্চিত্র। অপরাজেয় কথাশিল্পী শরৎচন্দ্র চট্টোপাধ্যায় রচিত *[[রামের সুমতি|একই নামের উপন্যাস]]* অবলম্বনে চলচ্চিত্রটির চিত্রনাট্য লিখেছেন শহিদুল আমিন। এক গ্রাম্য কিশোরের দুরন্তপণার গল্প চিত্রিত হয়েছে এই ছবিতে। এতে নাম ভূমিকায় (রাম) অভিনয় করেছেন জয়, তার বউদির ভূমিকায় ববিতা এবং তার দাদা শ্যামের চরিত্রে প্রবীর মিত্র। এছাড়া অন্যান্য ভূমিকায় রয়েছেন সুচন্দা, রওশন জামিল, নার্গিস, সাদেক বাচ্চু, সাইফুদ্দিন, আশীষ কুমার লোহ প্রমুখ। এটি সাদেক বাচ্চু অভিনীত প্রথম চলচ্চিত্র।

এই চলচ্চিত্রে রাম চরিত্রে অভিনয়ের জন্য জয় শ্রেষ্ঠ শিশু শিল্পী ও তার বউদি চরিত্রে অভিনয়ের জন্য ববিতা শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন।

## কাহিনী সংক্ষেপ
রাম গ্রামের দুষ্ট ও দুরন্ত কিশোর। গ্রামের লোকজন তার দুরন্তপণায় অতিষ্ঠ। আজ কারো গাছের ফল চুরি করেছে, তো কাল কারো পুকুরের মাছ চুরি করেছে এমন নালিশ অহরহ আসছে। তার বড় ভাই শ্যাম জমিদারের অধীনে কাজ করে। সে তাকে শাসন করে। শুধু তার বউদি নারায়ণীকে সে মান্য করে। একদিন জমিদারের ছেলের সাথে বিবাদে জড়িয়ে গেলে নারায়ণী তাকে শাসন করে এবং তার সাথে কথা বলা বন্ধ করে দেয়। এতে মনঃক্ষুণ্ণ হয়ে এবং আপনজনের সাথে সম্পর্ক ছিন্ন হলে সে তার ভুল বুঝতে পারে এবং তার সকল সম্পত্তি তার ভাইপোকে দিয়ে গ্রাম ছেড়ে তার মামা বাড়ি চলে যাওয়ার সিদ্ধান্ত নেয়।

## কুশীলব

* জয় - রামলাল
* ববিতা - নারায়ণী/বউদি
* প্রবীর মিত্র - শ্যামলাল
* সুচন্দা - নেত্রা
* রওশন জামিল - নারায়ণীর মা
* নার্গিস - শিখা
* সাদেক বাচ্চু - নরেশ
* সাইফুদ্দিন - জগেশ্বর
* আশীষ কুমার লোহ - পুরোহিত
* এটিএম শামসুজ্জামান - স্কুল শিক্ষক
* ওবায়দুল হক সরকার - জমিদার
* দুলারী চক্রবর্তী - নরেশের মা
* হিমাংশু দাস হিমু
* কালী বাবু
* পরাণ বাবু
* ননী দাস

## সঙ্গীত
*রামের সুমতি* চলচ্চিত্রের সঙ্গীত পরিচালনা করেছেন মনসুর আহমেদ। গীত রচনা করেছেন মাসুদ করিম। গানে কণ্ঠ দিয়েছেন রুনা লায়লা, সাবিনা ইয়াসমিন, শামীমা ইয়াসমিন দীবা ও বেবি নওরিন।

### গানের তালিকা

## পুরস্কার
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**

* **বিজয়ী:** শ্রেষ্ঠ অভিনেত্রী - ববিতা
* **বিজয়ী:** শ্রেষ্ঠ শিশু শিল্পী - জয়

## আরও দেখুন
* রামের সুমতি
* শরৎচন্দ্র চট্টোপাধ্যায়

## তথ্যসূত্র

## বহিঃসংযোগ
* 

বিষয়শ্রেণী:১৯৮৫-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:১৯৮০-এর দশকের শিশুতোষ চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী শিশুতোষ চলচ্চিত্র
বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:শ্রেষ্ঠ অভিনেত্রীর জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
বিষয়শ্রেণী:শ্রেষ্ঠ শিশু শিল্পীর জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
পোঠোহারী ভাষা

**পোঠোয়ারী** (), **পোঠোহারী** (), বা **পাহাড়ি পোঠোয়ারী** একটি ইন্দো-আর্য উপভাষা পাকিস্তানের এই ভাষা হল সংক্রমণগত হিন্দকো ও পাঞ্জাবি থেকে।

ভাষাভাষীর ভাষাগত পরিচয় আছে, কিন্ত জাতিগত  পরিচয় নেই। এই পাঞ্জাবি থেকে আলাদা বানায়। একটি জায়মান ভাষা আন্দোলন হয়েছে। প্রচেষ্টা হয়েছে এটা অফিসিয়াল হতে কিন্ত অসুবিধা আছে।

## তথ্যসূত্র

বিষয়শ্রেণী:পাকিস্তানের ভাষা
এন্নোর বন্দর

**এন্নোর বন্দর** হল তামিলনাড়ু রাজ্যের দ্বিতীয় বৃহত্তম বন্দর। বর্তমানে এই বন্দরটি দপ্তরিক ভাবে নাম রাখা হয়েছে কামারাজার পোর্ট লিমিটেড। বন্দর টি চেন্নাই বন্দর থেকে  উত্তর দিকে করমন্ডোল উপকূলে অবস্থিত। এই বন্দরটি ভারতের প্রথম বেসরকারি প্রধান বন্দর। বন্দরটি ২০০১ সালে প্রথম চালু হয়। ২০১১-২০১২ সালে বন্দরটির পণ্য পরিবহন ক্ষমতা ছিল ৩০ মিলিয়ন টন। এই বন্দরে ৩২ শতাংশ অংশিদারিত্ব রয়েছে চেন্নাই বন্দর-এর। বাকি ৬৮ শতাংশ অংশিদারিত্ব কামরাজার পোর্ট লিমিটেডের। ২০১৪-২০১৫ সালে এই বন্দরটি ৩০.২৫ মিলিয়ন টন পণ্য পরিবহন করেছে এবং ২০১২-২০১৩ সালে বন্দরে ৪৭৫ টি জাহাজ নোঙর করেছ এবং পণ্য খালাস ও পরিবহন করেছে। এটি বর্তমানে দেশের (২০১৪-২০১৫ সালের হিসাবে) ১০ তম বৃহত্তম বন্দর।
বন্দরের প্রোতাশ্রয়টি  গভীর। বন্দরটিতে মোট ৮৬ জন কর্মচারী নিযুক্ত রয়েছে।

## ইতিহাস
এন্নোর বন্দরটি গড়া হয় চেন্নাই বন্দরের উপর চাপ কমাতে। এটি চেন্নাই বন্দরের উপকন্ঠিয় বন্দর হিসাবে নির্মাণ করা হয়েছে। তামিলনাড়ু বিদ্যুৎ পর্ষদ তামিল নাড়ুর বিদ্যুৎ কেন্দ্রে কয়লা যোগানের লক্ষ্যে এন্নোর বন্দর গঠনের কথা বলে। এই বন্দরটি চেন্নাইবন্দরের কয়লা পরিবহনকে কমিয়ে আনে। এছাড়া লক্ষ্য ছিল এই বন্দরের দ্বারা এলএনজি আমদানির। এই সমস্ত লক্ষ্যে ২০০১ সালে এন্নোর বন্দরের কার্যকম শুরু হয়। ২০১৪ সালে এন্নোর বন্দরের নাম পরিবর্তন করে কামরাজার বন্দর রাখা হয়েছে।

## প্রধান পণ্য-দ্রব্য
বন্দরটির প্রধান পণ্য হল কয়লা। এই কয়লা তাপবিদ্যুৎ কেন্দ্রের জন্য আমদানি করা হয়। এছাড়া এই বন্দর দ্বারা এলএনজি আমদানি করা হয়। বন্দরটি দ্বারা গাড়ি রপ্তানি করা হয়। বন্দরটির অন্যান্য পণ্য দ্রব্য হল লৌহ আকরি, রাসায়নিক দ্রব্য, খনিজ তেল প্রভৃতি।

## তথ্যসূত্র

## বহিঃসংযোগ

বিষয়শ্রেণী:ভারতের বন্দর
বিষয়শ্রেণী:চেন্নাই ভিত্তিক কোম্পানি
বিষয়শ্রেণী:২০০১-এ প্রতিষ্ঠিত ভারতীয় কোম্পানি
বিষয়শ্রেণী:চেন্নাইয়ের অর্থনীতি
বিষয়শ্রেণী:ভারত মহাসাগরের বন্দর ও পোতাশ্রয়
বিষয়শ্রেণী:চেন্নাইয়ের পরিবহন ব্যবস্থা
চীনে সমকামীদের অধিকার

**সমকামিনী, সমকামী, উভকামী, হিজড়া (লেসবিয়ান, গে, বাইসেক্সুয়াল, ট্র্যান্সজেন্ডার/এলজিবিটি) অধিকার** চীনে বৈধ ১৯৯৭ সাল থেকে যদিও এ ব্যাপারে সরকার অতটা উদারপন্থী নয়, কিন্তু সমাজের অধিকাংশ মানুষ সমকামিতাকে ঘৃণার চোখে দেখেনা।

## সমলিঙ্গের মানুষের মধ্যে যৌন সম্পর্কের বৈধতা

### সং রাজবংশ
সমকামবিরোধী পুরনো আইনগুলোর মধ্যে সং রাজবংশে সম্রাট 'ঝাউ জি' এর 'ঝেং হি যুগ' (১১১১-১১১৮ সাল) এর কথা জানা যায় যখন পুরুষ পতিতাবৃত্তিকে (সমকামী) একটি শাস্তিমূলক অপরাধ হিসেবে গণ্য করা হয়।

### মিং রাজবংশ
পুরুষসমকাম বিরোধী প্রথম পুর্নাঙ্গ আইন মিং রাজবংশের সম্রাট 'ঝু হউকোং' এর 'জিয়াজিং যুগ' (১৫২২-১৫৬৭ সাল) এ করা হয়।

### কিং রাজবংশ
১৬৬৫ সালে কিং আদালত 'জি জিয়ান' (পায়ুকাম) শব্দের ব্যবহার শুরু করে সমকামী পুরুষদের জন্য। ১৭৪০ সালে সমকামবিরোধী একটি ডীক্রি জারা করা হয়, বলা হয় দুইজনের সম্মতিকৃত সমকামও করা যাবেনা। যদিও এই আইনের কার্যকারিতার খবর পাওয়া যায়নি।

### রিপাবলিক অব চায়না
১৯১২ সালে 'জি জিয়ান' (পায়ুকাম) শব্দটির অশ্লীল ব্যবহার উঠিয়ে দেওয়া হয়।

### পিপলস রিপাবলিক অব চায়না
১৯৪৯ সালে যখন পিপলস রিপাবলিক অব চায়না আত্মপ্রকাশ করে তখন 'কমিউনিস্ট পার্টি' সমকামিতাকে নৈতিকতার অবক্ষয় হিসেবে ঘোষণা দেয়। ১৯৬৬ থেকে ১৯৭৬ সাল পর্যন্ত চলা 'কালচারাল রিভোলুশন' এর সময় সমকামীদেরকে মানসিক চিকিৎসার নামে রুঢ় সাজা দেওয়া হত। ১৯৭৯ সালে সকল প্রকার মাস্তানি/সন্ত্রাসকে বড় ধরনের অপরাধ হিসেবে গণ্য করা হয় এবং সমকামিতাকেও এর কাতারে ফেলা হয়। ১৯৯৭ সালে এই আইনটি বাতিল করা হয় যেটাতে অনেকে মনে করেন যে হয়তবা এর মাধ্যমে সমকামিতাকে বৈধ করা হয়েছে। ২০০১ সালে 'চাইনীজ সোসাইটি অব সাইকিয়াট্রি' সমকামিতাকে মানসিক রোগ হিসেবে আখ্যা দেওয়া বন্ধ করে।

## সমলিঙ্গের মানুষের মধ্যে সম্পর্কের স্বীকৃতি
গণচীনের বিয়ে আইন হচ্ছে ১৯৮০ সালের ১০ সেপ্টেম্বরে ৫ম 'ন্যাশনাল পিপলস কংগ্রেস' (চীনের জাতীয় আইনসভা) এর তৃতীয় সেশনে করা যেখানে বলা হয় যে বিয়ে হচ্ছে একজন নারী ও একজন পুরুষের মধ্যে সংগঠিত কর্ম। চীনের বিবাহ বিষয়ক সব আইনেই বিয়েকে দু'জন বিপরীত লিঙ্গের মানুষের মধ্যে সম্পর্ক স্থাপনের কথা বলা হয়েছে। সমলিঙ্গের মানুষের মধ্যে যৌনতা নিয়ে অনেক রচনা প্রকাশিত হলেও মাও সে তুং এর শাসনামলে সমকামিতা নিষিদ্ধ ছিল এবং সমকামীদেরকে মানসিক চিকিৎসা করানো হত। ১৯৮০ এর দশকে সমকামিতা চীনের সমাজে একটি গুরুত্বপূর্ণ বিষয় হিসেবে দেখা দেয় এবং তখন থেকে সমকামীরা ধীরে ধীরে আত্মপ্রকাশ করতে থাকে। সমকামী ব্যক্তিরা বুঝে ফেলেন যে চীনের সমাজটা ঐতিহ্যগতভাবে বিষমকামী এবং এ দেশের সমাজের মানুষকে সমকামীবান্ধব বানানো অনেক কঠিন।

## সারাংশ ছক

## তথ্যসূত্র

বিষয়শ্রেণী:সমকামিতা
বিষয়শ্রেণী:এলজিবিটিকিউ অধিকার
বিষয়শ্রেণী:Human rights in China
People's Republic Of China
People's Republic of China
বিষয়শ্রেণী:চীনা আইন
বিষয়শ্রেণী:চীনে মানবাধিকার
বিশেষজ্ঞ মতামত

**বিশেষজ্ঞ মতামত** (Expart Opinion) ভারতীয় সাক্ষ্য আইনে (The Indian Evidence Act - 1872) ৪৫ নং ধারায়, তৃতীয় ব্যক্তির মতামত হিসেবে প্রাসঙ্গিক। যখন আদালতে, বিদেশী আইন, বিজ্ঞান, কলা (Art)র কোনো বিষয়ের ওপর অথবা হাতের লেখা, আঙুলের ছাপের একক অনন্য পরিচিতি সম্পর্কে অভিমত গঠন করার দরকার পড়ে তখন সেই বিষয় অর্থাৎ উক্ত বিদেশী আইন, বিজ্ঞান, কলা, হাতের লেখা, আঙুলের ছাপ সংক্রান্ত প্রশ্নে বিশেষ ভাবে দক্ষ ব্যক্তিদের মতামত প্রাসঙ্গিক হিসেবে বিবেচিত হবে।

## শর্ত
বিশেষজ্ঞ (Expart) একজন সাক্ষী (Witness) হিসেবে আদালতে তার মতামত দেন। তিনি শুধুমাত্র সেই বিষয়েই আদালতকে অবহিত করবেন যা তার পর্যবেক্ষণ ও বিশেষ দক্ষতা কাজে লাগিয়ে জেনেছেন। সিদ্ধান্ত বা অভিমত নয়। সিদ্ধান্তে আসার দায়িত্ব আদালতের। অর্থাৎ বিশেষজ্ঞ মতামত আদালতগ্রাহ্য হওয়ার জন্যে ১) বিষয়টি এমনি হতে হবে যেখানে বিশেষজ্ঞর সাক্ষ্য বা মতামত অবশ্য প্রয়োজন ২) আলোচ্য সাক্ষী প্রকৃতপক্ষে একজন বিশেষজ্ঞ।

## তথ্যসূত্র

বিষয়শ্রেণী:বিচার
২০১৬–১৭ সংযুক্ত আরব আমিরাত ত্রি-দেশীয় সিরিজ

**২০১৬-১৭ সংযুক্ত আরব আমিরাত ত্রি-দেশীয় সিরিজ** একটি বর্তমান একদিনের আন্তর্জাতিক (ওডিআই) ক্রিকেট টুর্নামেন্ট যে জানুয়ারী ২০১৭ সালে সংযুক্ত আরব আমিরাতে অনুষ্ঠিত হচ্ছে। এটা জাতীয় প্রতিনিধি ক্রিকেট দলের মধ্যে একটি ত্রিদেশীয় সিরিজ হংকং, স্কটল্যান্ড ও সংযুক্ত আরব আমিরাত।

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ

বিষয়শ্রেণী:২০১৭-এ হংকংয়ের ক্রিকেট
বিষয়শ্রেণী:২০১৭-এ স্কটিশ ক্রিকেট
বিষয়শ্রেণী:২০১৭-এ আমিরাতি ক্রিকেট
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:সংযুক্ত আরব আমিরাতে আন্তর্জাতিক ক্রিকেট প্রতিযোগিতা
হোয়েলের মতবাদ

বৈজ্ঞানি হোয়েল ১৯৪৬ সালে বলেন যে, যুগ্ম নক্ষত্র দ্রুত তাপ বিকিরণ করে নিজস্ব সমস্ত হাইড্রোজেন নিঃশেষ করে ফেলে এবং প্রচন্ড বিস্ফোরন ঘটায়। এই মতমাদকে **হোয়েলের মতবাদ** বলে।

## ইতিহাস

## ফলাফল

## অন্যান্য মতবাদ

## তথ্যসূত্র
শাহ্ মখদুম কলেজ

**শাহ মখদুম কলেজ** রাজশাহী মহানগরীর একটি ঐতিহ্যবাহী কলেজ।  এটি ১৯৬৯ সালে প্রতিষ্ঠিত হয় । এই কলেজের বর্তমান অধ্যক্ষ জনাব রেজাউল ইসলাম। রাজশাহীর কলেজগুলোর মধ্যে এটি অন্যতম সেরা কলেজ। এ কলেজের শিক্ষকের মান দেশের সেরা শিক্ষকদের মধ্যে অন্যতম। নিয়মিত ক্লাস-পরীক্ষায় শিক্ষাকদের আন্তরিক সহযোগিতা শিক্ষার্থীদের ভালো ফলাফলে অন্যতম কারণ। ২০১৬ সালের উচ্চমাধ্যমিক পরীক্ষায় বেসরকারি কলেজের মধ্যে শাহ্ মখদুম কলেজ থেকে সর্বোচ্চ সংখ্যক শিক্ষার্থী এ+ পেয়ে পাস করেছে। এই কলেজে শিক্ষকেরা নিয়মিত ক্লাস নিয়ে থাকেন। এ কলেজে উচ্চমাধ্যমিক পর্যায় প্রায় ১০০০ শিক্ষার্থী অধ্যয়ন করে। তাছাড়া এখানে জাতীয় বিশ্ববিদ্যালয়ের অধীনে ডিগ্রি ও অনার্স কোর্স চালু আছে।

## বাংলা বিভাগ
শাহ্ মখদুম কলেজে ২০১১ সালে বাংলা বিষয়ে অনার্স কোর্সে পাঠদান শুরু করে। এখন অবধি ৬টি ব্যাচ এ বিভাগে অধ্যয়ন করছে। ইতোমধ্যে ২০১১-১২ শিক্ষাবর্ষের শিক্ষার্থীরা চতুর্থ বর্ষের ফাইনাল পরীক্ষা দিয়ে ফলাফলে অপেক্ষায় আছে। বাংলা বিভাগের প্রধান হিসেবে দায়িত্ব পালন করছেন ড. হাসান ফরিদ। অনার্স কোর্সে উন্নত পাঠদানের ক্ষেত্রে রাজশাহী বিশ্ববিদ্যালয়ের শিক্ষকগণ এ বিভাগে খণ্ডকালীন ক্লাস নিয়ে থাকেন। অচিরেই বাংলা বিষয়ে এমএ শ্রেণী চালু করার চেষ্টা চলছে।

## তথ্যসূত্র

## বহিঃসংযোগ

* 

বিষয়শ্রেণী:রাজশাহী জেলার মহাবিদ্যালয়
বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের বেসরকারি মহাবিদ্যালয়
নিখিলরঞ্জন গুহ রায়

**নিখিলরঞ্জন গুহ রায়** (১৮৮৮—২ এপ্রিল ১৯৭৪) একজন ব্রিটিশ বিরোধী বাঙালি বিপ্লবী ও সমাজসেবক।

## বিপ্লবী জীবন
নিখিলরঞ্জনের জন্ম হয় বর্তমান বাংলাদেশের ফরিদপুরে। বিপ্লবী দলে যোগদান করে, নদীয়া জেলার শিবপুর রাজনৈতিক ডাকাতিতে অংশ নেন। একাজে তার সাথীরা ছিলেন নরেন্দ্রমোহন ঘোষ চৌধুরী, সত্যরঞ্জন বসু, সতীন সেন প্রমুখ। গ্রেপ্তার হয়ে আন্দামান সেলুলার জেলে বন্দী থাকেন। ১৯০৯-২১ এবং ১৯৩২-৩৮ সাল অবধি দুই বারে। সর্বমোট ২০ বছর কারাবন্দী ছিলেন বিভিন্ন জেলে। আন্দামানে তার বন্দীজীবন এর সাথীরা ছিলেন বারীন্দ্রকুমার ঘোষ, উল্লাসকর দত্ত, পুলিনবিহারী দাস, উপেন বন্দ্যোপাধ্যায় প্রমুখ।

## সমাজসেবা
জেল থেকে মুক্তি পাওয়ার পর এই বিপ্লবী সমাজসেবা ও জনকল্যাণকর কাজে আত্মনিয়োগ করেন কলকাতার বাগমারি এলাকায়। অকৃতদার ছিলেন। তার স্মৃতিতে কলকাতায় *বিপ্লবী নিখিলরঞ্জন গুহরায় মেমোরিয়াল সোসাল ওয়েলফেয়ার ইনস্টিটিউশন বর্তমান*। বেঙ্গল প্রভিন্সিয়াল কংগ্রেস কমিটির অন্যতম সদস্য ছিলেন নিখিলরঞ্জন গুহরায়।

## মৃত্যু
১৯৭৪ খ্রিষ্টাব্দের ২ এপ্রিল মারা যান বিপ্লবী নিখিলরঞ্জন।

## তথ্যসূত্র

বিষয়শ্রেণী:১৮৮৮-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:ভারতীয় স্বাধীনতা কর্মী
বিষয়শ্রেণী:অনুশীলন সমিতি
ত্রি-নক্ষত্রবাদ

**ত্রি নক্ষত্রবাদ** ডষ্টর লিটলটনে এই মতবাদের প্রবক্তা। বৈজ্ঞানিক রাসেল কল্পিত সূর্যের একটি যুগ্ন নক্ষত্রের বিষয় উল্লেখ করে তিনি বলেন যে, বিশেষ অবস্থায় বহিরাগত নক্ষত্র এবং সূর্য়ের সঙ্গীটির সংঘর্ষের পর নিজেদের সামান্য একটা অংশ পিছনে রেখে উভয়ে একত্রে সূর্য়ের আর্কষণের আওতায় বাইরে চলে যেতে পারে । তিনি সূর্য়ের একটি নক্ষত্রের বদলে দুইটি নক্ষত্রসঙ্গী ছিল বলে সিদ্ধান্ত করেন। তার মতে কেন্দ্রস্থ সূর্যসহ এটি ছিল তিনটি নক্ষত্রের ব্যাপার। সঙ্গী নক্ষত্র দুইটি বেশ নিকটবর্তী অবস্থায় ছিল। কালক্রমে পরস্পর আর্কষণের ফলে উভযের মধ্যে ধীর সংর্ঘষ হল, কিন্তু ভেঙ্গে টুকরো টুকরো হলো না। মিলিত নক্ষত্র দুইটির কৈৗনিক ভর বেগ এত অধিক হলো যে তা স্থায়ী হল না, কয়েকটি ভাগে বিভক্ত হয়ে সৌর আর্কষন কাটিয়ে মহাশূনে অদৃশ্য হয়ে গেল। পিছনে পড়ে রইল প্রাথমিক মিলিত বস্তুদেহের একটি বিচ্ছিন্ন অংশ। কালক্রমে এই অংশটি বিভক্ত হয়েই গ্রহ-উপগ্রহ সৃষ্টি হয়। 

বিষয়শ্রেণী:গ্রহ ব্যবস্থা
বিষয়শ্রেণী:গ্রহ বিজ্ঞান
স্থানীয় সরকার

**স্থানীয় সরকার** হলো জনপ্রশাসনের বা সরকারের এমন একটি রূপ, যা সংখ্যা গরিষ্ঠতার ভিত্তিতে একটি প্রদত্ত রাষ্ট্রের মধ্যে প্রশাসনের সর্বনিম্ন পর্যায়ে অবস্থান করে। এর মেয়াদকাল রাষ্ট্রীয় পর্যায়ের অফিসের বিপরীতে হয়, যা হতে পারে কেন্দ্রীয় সরকার, জাতীয় সরকার বা ফেডারেল সরকার এবং এছাড়াও আধজাতীয় সরকার যা পরিচালনা প্রতিষ্ঠান ও রাষ্ট্র একে অপরের সাথে চুক্তির মাধ্যমে নির্ধারণ করে। স্থানীয় সরকার সাধারণভাবে আইনের দ্বারা প্রাপ্ত ক্ষমতায় বা সরকারের উচ্চ পর্যায়ের নির্দেশ অনুযায়ী কাজ করে। যুক্তরাষ্ট্রীয় বা ফেডারেল রাষ্ট্রসমুহে স্থানীয় সরকার সাধারণভাবে তৃতীয় (কখনও কখনও চতুর্থ) স্তরে গঠিত হয়। যেখানে এককেন্দ্রীক রাষ্ট্রগুলোতে স্থানীয় সরকার সাধারনত দ্বিতীয় বা তৃতীয় স্তরে গঠিত হয়। তবে প্রায়ই উচ্চ পর্যায়ের প্রশাসনিক বিভাগের চেয়ে এরা বেশি ক্ষমতা ভোগ করে।

জন প্রশাসন ও সুশাসন প্রশ্নে একটি মূল প্রশ্ন হল পৌর স্বায়ত্তশাসন। স্থানীয় সরকার প্রতিষ্ঠান দেশসমূহের মধ্যে ব্যাপকভাবে পরিবর্তিত এবং এমনকি যেখানে অনুরূপ ব্যবস্থা বিদ্যমান সেখানেও। তবে পরিভাষার মধ্যে প্রায়ই তারতম্য ঘটে। কিছু সাধারণ স্থানীয় সরকার ব্যবস্থার নাম হল রাজ্য, প্রদেশ, অঞ্চল, বিভাগ, কাউন্টি, জেলা, শহর, সিটি কর্পোরেশন, পৌরসভা, ইউনিয়ন,উপজেলা,থানা,পঞ্চায়েত প্রথা,মৌজা,পরগনা,মহকুমা প্রভৃতি।

## বাংলাদেশ

বাংলাদেশে তিন স্তরের স্থানীয় সরকার বিদ্যমান। বাংলাদেশ আটটি বিভাগে বিভক্ত। প্রতিটি বিভাগ আবার জেলা বিভক্ত, বর্তমানে বাংলাদেশে ৬৪টি জেলা রয়েছে। জেলাগুলো কতগুলো উপজেলা অথবা থানায় বিভক্ত।

## তথ্যসূত্র

## বহিঃসংযোগ

বিষয়শ্রেণী:স্থানীয় সরকার
বিষয়শ্রেণী:বিকেন্দ্রীকরণ
জঙ্গল সাঁওতাল

**জঙ্গল সাঁওতাল** (জন্ম ১৯২৬ — মৃত্যু ৩ ডিসেম্বর, ১৯৮৮) ছিলেন নকশাল আন্দোলন-এর প্রতিষ্ঠাতাদের একজন। তিনি চারু মজুমদার এবং কানু সান্যাল-এর সাথে নকশাল আন্দোলন আরম্ভ করেন।

## জন্ম ও প্রারম্ভিক জীবন
জঙ্গল সাঁওতাল দার্জিলিং জেলার হাতিঘেঁষায় জন্মেছিলেন। তিনি নেপালে বিয়ে করে সেখানেই বাস করতে থাকেন। ১৯৪৯ সালে সেদেশে রানাশাহীর বিরুদ্ধে নেপালি কংগ্রেস ও নেপালি কমিউনিস্ট সংগঠনের মিলিত সশস্ত্র গনসংগ্রামে যোগদান করেন। এই আন্দোলন ব্যর্থ হয় এবং তীব্র দমনপীড়ন চলতে থাকে। এই পরিস্থিতিতে তিনি পশ্চিমবঙ্গের নকশালবাড়ী ফিরে আসেন সপরিবারে।

## কর্মজীবন
১৯৫২ সালে কৃষকসভার একনিষ্ঠ কর্মী হয়ে গ্রামে গ্রামে কাজ করতেন। ভারতের কমিউনিস্ট পার্টির সদস্যপদ লাভ করেন ১৯৫৩ সালে। তার সাহস, নিষ্ঠা, পার্টির প্রতি বিশ্বস্ততা তাকে মেহনতি মানুষের নিকটজন করে তোলে। তথাকতিত প্রাতিষ্ঠানিক শিক্ষা না পেলেও তিনি তার বিপুল অভিজ্ঞান দিয়ে নিজেকে উত্তরবঙ্গ কৃষক আন্দোলনের অবিসংবাদিত নেতা হিসেবে প্রতিষ্ঠা করেন। জঙ্গল দার্জিলিং জেলার সাঁওতাল জাতি অধ্যুষিত এলাকাগুলোতে একজন সুসম্মানিত ব্যক্তিত্ব হয়ে ওঠেন এবং সিপিএমের টিকিটে ফেব্রুয়ারি ১৯৬৭তে নির্বাচনে দাঁড়িয়েছিলেন কিন্তু নির্বাচনে পরাজিত হয়েছিলেন।

## নকশাল আন্দোলনের উদ্ভব

১৮ মে ১৯৬৭ তারিখে, জঙ্গল সাঁওতাল কৃষক পরিষদের সদস্য ছিলেন। কৃষক পরিষদ তখন বর্গাচাষিদের মাঝে জমি সশস্ত্র সংগ্রামের মাধ্যমে পুনরায় বিতরণ করার সিদ্ধান্তে অংশ নিচ্ছিল। ২৩ মে, এক ভাগচাষি যখন তার বরাদ্দকৃত জমি চাষ করার প্রয়াস চালায়, সেই কৃষককে জমিদারের লাঠিয়ালরা আক্রমণ করে পেটায়। পরের দিন, যখন পরিদর্শক সোনম ওয়াংডির নেতৃত্বে একদল পুলিশ কিছু কৃষক নেতাদের গ্রেফতার করতে আসে তখন জঙ্গল সাঁওতাল গোষ্ঠীর তীর ও ধনুকের মাধ্যমে অতর্কিত আক্রমণ করেন। এতে সোনম ওয়াংডি মারা যায় এবং সহিংস নকশাল আন্দোলন আরম্ভ হয়। নবগঠিত কমিউনিস্ট পার্টি (মার্ক্সবাদী -লেনিনবাদী) গঠিত হলে জঙ্গল সাঁওতাল তাতে যোগ দেন। যদিও পার্টির গৃহীত খতম লাইনে মতবিরোধ দেখা দেয় তার সাথে। চা শ্রমিক আন্দোলনে ছিলেন। পশ্চিম দিনাজপুর এলাকায় বীরেন কিসকু ছদ্মনামে কাজ করতেন কৃষকদের মধ্যে।  এসময় পুলিশ তাকে জঙ্গল সাঁওতাল বলে চিনে ফেলে ও তার সাত বছর কারাবাস হয়।

## শেষ জীবন
জেল থেকে মুক্তি পাওয়ার পর ক্রমশ সক্রিয় রাজনীতি থেকে সরে আসেন হতাশ জঙ্গল সাঁওতাল। ৩ ডিসেম্বর, ১৯৮৮ সালে মারা যান তিনি।

## তথ্যসূত্র

বিষয়শ্রেণী:ভারতীয় সাম্যবাদী
বিষয়শ্রেণী:১৯৮৮-এ মৃত্যু
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:১৯২৬-এ জন্ম
বিষয়শ্রেণী:ভারতীয় বিপ্লবী
বিষয়শ্রেণী:দার্জিলিং জেলার ব্যক্তি
বিষয়শ্রেণী:১৯২৫-এ জন্ম
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতের কমিউনিস্ট পার্টি (মার্ক্সবাদী-লেনিনবাদী) এর রাজনীতিবিদ
বিষয়শ্রেণী:নকশালবাদী
কাবুলি পোলাও

**কাবুলি পোলাও** (বা **পুলাউ**) হলো এক প্রকার পোলাও যা আফগানিস্তান, উজবেকিস্তান, আর্মেনিয়া এবং তুরস্কে তৈরি করা হয়। আফগানিস্তানে এটি **কাবিলী পোলাও** (, ) এবং উজবেকিস্তানে এটি **ওশ পালোভ** () নামে পরিচিত; তবে কোনো দেশই একে শহরটির নামে অভিহিত করে না। ইংরেজিতে এই খাবারটি সাধারণত *কাবুলি* নামে পরিচিত। সৌদি আরবে এটি উজবেকিস্তানের শহর বুখারার নামানুসারে **বুখারি চাল** () নামে পরিচিত।

এর মূল উপকরণগুলো হলো ক্যারামেলাইজড গাজর ও কিশমিশ এবং ম্যারিনেট করা মাংসের সাথে মেশানো ভাপে সেদ্ধ চাল। কাবুলি পোলাও সাধারণত কাঠবাদাম এবং পেস্তাবাদাম দিয়ে সাজানো হয়। চাল, সস বা সাজসজ্জার উপকরণে জাফরান যোগ করা হতে পারে। কাবুলি পোলাওয়ের বিভিন্ন ধরন আফগানিস্তান থেকে পশ্চিম ও মধ্য এশিয়া এবং পাকিস্তানের বিভিন্ন অংশে ছড়িয়ে পড়েছে।
## উৎপত্তি
যদিও ইংরেজিতে একে "কাবুলি" বলা হয় (দেখুন § ব্যুৎপত্তি), তবে এই খাবারের উৎপত্তি কাবুলে হয়নি। বরং ধারণা করা হয়, উত্তর আফগানিস্তান এবং উজবেকিস্তানের সীমান্তবর্তী অঞ্চলে এই খাবারের উৎপত্তি ঘটেছিল। তাছাড়া, সৌদি আরবে বসবাসরত উত্তর আফগান এবং মধ্য এশিয়ার অভিবাসীদের দীর্ঘস্থায়ী সম্প্রদায়গুলো সম্মিলিতভাবে নিজেদের "বুখারি" বলে পরিচয় দেয় (যদিও তাদের সবাই বুখারা থেকে আসেনি), এবং তারা এই অঞ্চলে খাবারটিকে "বুখারি চাল" হিসেবে বাজারজাত করে।

আফগানিস্তানের অভ্যন্তরে উজবেকদের তৈরি কাবুলির একটি রূপ "উজবেকি পোলাও" নামেও পরিচিত। উজবেকি সংস্করণটি ঐতিহ্যবাহী আফগান পোলাও তৈরির পদ্ধতি থেকে ভিন্ন, কারণ এতে চাল ভাপে সেদ্ধ করা হয় না (*সফ* পদ্ধতি), বরং চালের সমস্ত পানি শুকিয়ে যাওয়া পর্যন্ত ফুটানো হয় (*দমপোখত* পদ্ধতি)। পোলাও জাতীয় খাবারগুলো এই অঞ্চলে ভাত রান্নার একটি নির্দিষ্ট এবং দীর্ঘস্থায়ী ঐতিহ্য তৈরি করেছে, যা সম্ভবত প্রাচীন ব্যাকট্রিয়ার সময়কাল পর্যন্ত বিস্তৃত।

## ব্যুৎপত্তি
"কাবুলি" শব্দটি সম্ভবত "কাবিলী"-এর একটি ভুল বানান, যা ফার্সি শব্দ  থেকে এসেছে। মনে করা হয়, "কাবিলী" নামটি প্রথম দিকে ফার্সি ভাষার প্রেক্ষাপটে একটি জটিল পোলাও জাতীয় খাবারের ক্ষেত্রে ব্যবহৃত হয়েছিল। ১৫২১ সালে আলী বাভার্চির পাণ্ডুলিপি *কার-নামা* ("*দ্য ম্যানুয়াল*")-এ সাফাভি আমলে কাবিলী পোলাওয়ের প্রথম লিখিত রন্ধনপ্রণালী বা রেসিপি পাওয়া যায়। এই গ্রন্থটি বর্তমানে ফার্সি ভাষার প্রাচীনতম রান্নার বই হিসেবে বিবেচিত।

"পোলাও" শব্দটি বিভিন্ন ভাষায় "পিলাফ"-এর একটি সাধারণ প্রতিলিপি থেকে উদ্ভূত হয়েছে। ফার্সিতে,  শব্দটিকে প্রায়শই "palao", "palaw", "palau" ইত্যাদি হিসেবে প্রতিলিপি করা হয় যাতে ধ্রুপদী সন্ধিস্বরধ্বনি (diphthong)  প্রতিফলিত হয়, যা দারি ভাষায় সংরক্ষিত রয়েছে। অন্যথায় এটি প্রায়শই "polow" বা "polo" হিসেবে প্রতিলিপি করা হয় যাতে ইরানীয় উপভাষাগুলো প্রতিফলিত হয়, যেগুলোতে মূলত এই সন্ধিস্বরধ্বনিটি হারিয়ে গেছে।
## পরিবেশন
উপকরণের গুণগত মানের ওপর জোর দেওয়ার কারণে এবং আফগান রন্ধনশৈলীর একটি বহুল পরিচিত খাবার হওয়ায় কাবুলি পোলাওকে একটি উৎসবমুখর ও গুরুত্বপূর্ণ খাবার হিসেবে বিবেচনা করা হয়। এই খাবারটি মূল পদ হিসেবে পরিবেশন করা যেতে পারে, যার সাথে ঐতিহ্যবাহী পার্শ্ব-পদ থাকে অথবা এটি কোনো ভোজসভার অংশ হিসেবেও প্রস্তুত করা হতে পারে।
## আরও দেখুন
* পোলাও
* আফগান রন্ধনশৈলী

## তথ্যসূত্র

## বহিঃসংযোগ
* কাবুলি পোলাও – মার্গারিটাস ইন্টারন্যাশনাল রেসিপি (ইংরেজি)
* কাবুলী পোলাও – আই গট ইট ফ্রম মাই মামান (ইংরেজি)

বিষয়শ্রেণী:আফগানি রন্ধনশৈলী
বিষয়শ্রেণী:পশতু রন্ধনশৈলী
বিষয়শ্রেণী:জাতীয় পদ
বিষয়শ্রেণী:চালের পদ
বিষয়শ্রেণী:ভেড়ার পদ
আলবার্ট ওয়াটসন (আলোকচিত্রকর)

**আলবার্ট ওয়াটসন** (জন্মঃ১৯৪২) একজন স্কটিশ আলোকচিত্রকর। তিনি সুপরিচিত তার ফ্যাশন, মডেলিং আলোকচিত্রের জন্য যেগুলো নানা ম্যাগাজিন ও পত্রিকায় প্রায়শই প্রকাশিত হয়। ১৯৭০ এর দশকক থেকে তিনি ছবি তুলে আসছেন। এখন পর্যন্ত তিনি ভগ ম্যাগাজিনের প্রায় ১০০ টি কভারের জন্য ছবি তুলেছেন এবং রোলিং স্টোন ম্যাগাজিনের প্রায় ৪০ টি কভারের ছবি তুলেছেন। *ফটো ডিস্ট্রিক্ট নিউজ* তাকে সেরা ২০ আলোকচিত্রশিল্পীর মধ্যে একজন বলে আখ্যা দিয়েছে। সেই ২০ জনের তালিকায় আছেন রিচার্ড এভিডন, ইরভিং পেনের মতো আলোকচিত্রকাররা। এছাড়া ওয়াটসন অনেক পুরস্কার জিতেছেন। এর মধ্যে লুচি পুরস্কার, একটি গ্র‍্যামি এওয়ার্ড, দি হেসেলব্লাড মাস্টার্স, থ্রি এন্ডি এওয়ার্ড অন্যতম।রয়েল ফটোগ্রাফিক সোসাইটি তাকে কনটেনারি পুরস্কারে ভূষিত করে। ২০১৫ সালের জুন মাসে, রাণী দ্বিতীয় এলিজাবেথ আলোকচিত্রে অসামান্য অবদানের জন্য তাকে ওবিই পদকে ভূষিত করে।

ওয়াটসন স্কটল্যান্ডের এডিনবার্গে জন্মগ্রহণ করেন। তার পিতা ছিলেন শারীরিক শিক্ষা বিষয়ের শিক্ষক। তিনি বেড়ে উঠেনমিডলথিয়ানে এবং পড়াশুনা করেন রুডলফ স্টেইনার স্কুলে। এরপর তিনি লন্ডনের রয়েল কলেজ অফ আর্টে পড়াশুনা করেন।

## তথ্যসূত্র

বিষয়শ্রেণী:আলোকচিত্রশিল্পী
বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রয়্যাল কলেজ অব আর্টের প্রাক্তন শিক্ষার্থী
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:ডান্ডি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে স্কটল্যান্ডীয় অভিবাসী
আনন্দপুর, বাঁকুড়া জেলা

**আনন্দপুর** হল ভারতের পশ্চিমবঙ্গ রাজ্যের বাঁকুড়া জেলার সদর মহকুমার বাঁকুড়া ১ সমষ্টি উন্নয়ন ব্লকে অবস্থিত একটি গ্রাম। আনন্দপুর বাঁকুড়া তথা পশ্চিমবঙ্গের সবচেয়ে ছোটো গ্রামগুলির অন্যতম।

## জনপরিসংখ্যান
২০১১ সালের জনগণনা অনুসারে, আনন্দপুর গ্রামের মোট জনসংখ্যা ৪২। এর মধ্যে ২২ জন পুরুষ এবং ২০ জন নারী।

## তথ্যসূত্র

## বহিঃসংযোগ

বিষয়শ্রেণী:বাঁকুড়া জেলার গ্রাম
সুকুমার ঘোষ

**সুকুমার ঘোষ** (১৯১১ — ১২ ফেব্রুয়ারি ১৯৮৪) একজন ভারতের স্বাধীনতা আন্দোলনকারী সশস্ত্র বিপ্লববাদী।

## নারায়ণগঞ্জ সংঘর্ষ
হেমচন্দ্র ঘোষের নেতৃত্বে গঠিত বেঙ্গল ভলেন্টিয়ার্সের অন্যতম সদস্য ছিলেন সুকুমার। ১৯৩৪ সালের ১০ই এপ্রিল নারায়ণগঞ্জ জেলার দেওভোগ গ্রামে পুলিশের সঙ্গে যুক্ত ভিলেজ গার্ডদের সাথে বেঙ্গল ভলেন্টিয়ার্সের বিপ্লবীদের সংঘর্ষ বাধে। বিপ্লবী সুকুমার ও সাথীদের গুলিতে গার্ডদের একজন হত ও দুই জন আহত হয়। রাতের অন্ধকারে সুকুমার ঘোষ ও মধু ব্যানার্জী ঘটনাস্থল থেকে পালিয়ে যেতে পারলেও অপর বিপ্লবী মতি মল্লিক ধরা পড়েন ও তার ফাঁসী হয়।

## এণ্ডারসন হত্যা চেষ্টা
ঐ বছরই অর্থাৎ ১৯৩৪ সালে অত্যাচারী ছোটলাট স্যার জন এণ্ডারসনকে হত্যার প্রচেষ্টায় সামিল হন তিনি। 'লান্টু' ছদ্মনামে সুকুমার ঘোষ দার্জিলিং যান। গোপনে অস্ত্রশস্ত্র যোগাড়ের দায়িত্ব ছিল তার ওপর এবং বিপ্লবী ভবানীপ্রসাদ ভট্টাচার্য, উজ্জ্বলা মজুমদার, মনোরঞ্জন ব্যানার্জী ও আরো কয়েকজন দার্জিলিং লেবং ঘৌড়দোড়ের মাঠে এণ্ডারসনকে হত্যার চেষ্টা করেন ৮ মে। বিপ্লবী ভবানীপ্রসাদ গুলি করলেও ভাগ্যক্রমে বেঁচে যান ছোটলাট। ভবানীপ্রসাদ ফাঁসির মঞ্চে শহীদ হন ও সুকুমার ঘোষের ১৪ বছর দ্বীপান্তর দণ্ড হয়।

## কারা জীবন
আন্দামান সেলুলার জেলে বন্দী ছিলেন তিনি। ১৯৩৭ সালে সেখানে রাজবন্দীদের মর্যাদা, ভারতের মূল ভূখণ্ডে ফেরানোর দাবীতে ৪৫ দিনের যে ঐতিহাসিক অনশন হয় তাতে সামিল হয়েছিলেন। এই আন্দোলনের ফলে বহু বন্দীকে দেশে ফেরানো হয়। শেষ দলে তিনিও কলকাতা ফিরে আলিপুর কেন্দ্রীয় কারগারে বন্দী থাকেন। ১৯৩৮ সালে পূনরায় ৩৫ দিনের অনশন ধর্মঘট করেন। ১৯৪৬ সালে মুক্তি পেয়ে রামমনোহর লোহিয়া প্রতিষ্ঠিত সমাজতন্ত্রী দলে যোগ দিয়েছিলেন।

## মৃত্যু
১২ ফেব্রুয়ারি, ১৯৮৪ সালে মারা যান বিপ্লবী সুকুমার ঘোষ।

## তথ্যসূত্র

বিষয়শ্রেণী:১৯১১-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
কাকদ্বীপ মৎস্য বন্দর

**কাকদ্বীপ মৎস্য বন্দর** পশ্চিমবঙ্গের উপকূলবর্তী জেলা দক্ষিণ চব্বিশ পরগনার কাকদ্বীপে অবস্থিত। এটি ভারতের একটি গুরুত্ব পূর্ণ মৎস্য বন্দর। বন্দরটি বাম আমলে গড়ে ওঠে। এই বন্দরে প্রতিদিন উপকূল এলাকা ও গভীর সমুদ্র থেকে মাছ নিয়ে ট্রলার নোঙর করে।

## অবস্থান
কাকদ্বীপ মৎস্য বন্দর কাকদ্বীপেমুড়িগঙ্গা নদীর তীরে কালনাগিনী খালে অবস্থিত। কলকাতা থেকে বন্দরটি প্রায় ১৩০ কিলোমিটার দূরে অবস্থিত।
## বিবরণ
কাকদ্বীপ মৎস্য বন্দর আসলে এমন একটি জায়গা যেখানে মাছ ধরার নৌকা বা ট্রলারগুলি লোড, আনলোড এবং মেরামত এবং আশ্রয়ের জন্য একটি অ-সংগঠিত পদ্ধতিতে নোঙর করে। এই জায়গাটি মাছ ধরার কাজে সহায়তার জন্য দীর্ঘমেয়াদি চাহিদা রয়েছে এবং একই সাথে মাছ ব্যবসায় সংগঠিত করার জন্য। মৎস্য অধিদপ্তর, পশ্চিমবঙ্গ সরকার আধুনিক মাছ ধরার বন্দর নির্মাণ করে যার খরচের ৫০% ভারত সরকার এবং বাকি ৫০% রাজ্য সরকার দেয়। মন্ত্রী শ্রীযুক্ত কিরণময় নন্দা বন্দরটির সফলতা কামনা করেন। ব্রায়থ বার্ন নির্মাণ লিমিটেড (ভারতের সরকারের কলকাতায় অবস্থিত একটি সংস্থা) প্রকল্পের জন্য ঠিকাদার ছিল। প্রকল্পটির কনসালটেন্ট জি স্থলবিশেষ এবং অ্যাসোসিয়েটস, একটি স্থপতি সংস্থা, পশ্চিমবঙ্গে মাছ ধরার আশ্রয় প্রকল্পের জন্য অভিজ্ঞতা লাভ করেছে। প্রকল্প পরিকল্পনা ও ডিজাইনের জন্য প্রধান ব্যক্তি গৌতম ব্যানার্জি, পপ্রধান স্থপতি। প্রকল্পটি ৬৫০ মিমি পুরু ডায়ফ্রার্রাম দেওয়ালের নির্মাণাধীন আরসিটি জেটি দ্বারা গঠিত। এই প্রদ্ধতির জেট ভূমি অংশের একটি দেয়াল প্রদানের জন্য প্রয়োগ করা হয় এবং এটি প্রথমবারের মতো পশ্চিমবঙ্গে তথা ভারতে চালু হয়।

## সমস্যা
বন্দরটির প্রচুর সম্ভবনা থাকলেও এটি সমস্যায় জর্জরিত। এর প্রধান সমস্যা হল কালনাগিনী খালের নাব্যতা হ্রাস। বন্দরটি তৈরির সময় কালনাগিনী খাল যথেষ্ট গভীর ছিল কিন্তু বন্দর নির্মাণের কয়েক বছরের মধ্যে খালে পলি জমতে থাকে। এখন এই খালে জোয়ারের সময় ছাড়া অন্য সময় প্রায় জল থাকেনা ফলে মাছ বোঝাই ট্রলার বা জাহাজগুলি মুড়ি গঙ্গা নদীতে অপেক্ষা করে জোয়ারের জন্য। এই বন্দরে নেই কোনো বরফ কল যা মৎস বন্দরের অপরিহার্য অঙ্গ। জাহাজ মেরামতের জন্য নেই কোনো ড্রাই ডক। মাছ ধরা ট্রলার বা জাহাজ গুলির সঙ্গে যোগাযোগ রাখার জন্য নেই ওয়ারলেস ব্যবস্থা।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের বন্দর
আদোবো

ডান|থাম্ব|''চিপোটলেস এন আদোবো&nbsp;''
ডান|থাম্ব|পেরুভীয় আবোদো
***আদোবো*** বা ***আদোবার***&nbsp;(স্প্যানিশ: ম্যারিনেড, সস&nbsp;বা আচার)&nbsp;কাঁচা খাদ্যকে একটি আচারের (অথবা সস) মধ্যে সংরক্ষণ করা যা বিভিন্ন ধরনের উপাদান&nbsp;পাপরিকা, ওরেগানো, লবণ, রসুন, এবং ভিনেগার&nbsp;এর হতে পারে। এর&nbsp;পর্তুগিজ&nbsp;নাম &nbsp;কারণে দে ভিনহা দালহোস।&nbsp;

আইবেরিয়া তে এর প্রচলন সর্বপ্রথম শুরু হলেও&nbsp;স্প্যানিশ রন্ধনশৈলী&nbsp; এবং পর্তুগিজ রন্ধনশৈলীতেও এটা যুক্ত হয়েছে।&nbsp;এটা ব্যাপকভাবে গৃহীত হয়েছে&nbsp;ল্যাটিন আমেরিকা এবং অন্যান্য স্প্যানিশ এবং পর্তুগীজ উপনিবেশ সহ মোজাম্বিক ও মদিরাতে।

ফিলিপাইনের একটি রান্নার পদ্ধতিকে স্পেনের উপনিবেশকারীরা আদোবো নামকরণ করেন যা স্প্যানিশ দের প্রভাবে আদোবোর মত হয়ে ওঠে।

## ব্যবহার
খাদ্য সংরক্ষণের জন্য আদোবোর প্রচলন হলেও সময়ের প্রেক্ষিতে রেফ্রিজারেটর আবিষ্কার হওয়ায় আদোবোর ব্যবহার নেই বললে চলে। বর্তমানে খাবার রান্নার পূর্বে স্বাদে বৈচিত্র্য আনতে আদোবো করা হয়।

## তথ্যসূত্র

## বহিঃসংযোগ
* 
* 

বিষয়শ্রেণী:দক্ষিণ পশ্চিমা যুক্তরাষ্ট্রের রন্ধনশৈলী
বিষয়শ্রেণী:হাওয়াইয়ের রন্ধনশৈলী
বিষয়শ্রেণী:ঝাল আচার
বিষয়শ্রেণী:মেক্সিকীয় রন্ধনশৈলী
বিষয়শ্রেণী:জাতীয় পদ
বিষয়শ্রেণী:পেরুভীয় রন্ধনশৈলী
বিষয়শ্রেণী:পুয়ের্তো রিকীয় রন্ধনশৈলী
বিষয়শ্রেণী:স্পেনীয় রন্ধনশৈলী
বিষয়শ্রেণী:মসলা
বিষয়শ্রেণী:ফিলিপিনো রন্ধনশৈলী
মু শামসুল আলম

**মু শামসুল আলম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মু শামসুল আলমের পৈতৃক নিবাস ভারতে। তবে তিনি বাংলাদেশে বসবাস করেন। তার বাবার নাম আলমাস উদ্দিন মণ্ডল এবং মায়ের নাম সালেহা খাতুন। তার স্ত্রীর নাম হোসনে আরা বেগম। এ দম্পতির দুই মেয়ে।

## কর্মজীবন
১৯৭১ সালে মু শামসুল আলম রাজশাহী ক্যাডেট কলেজে সহকারী শিক্ষক হিসেবে কর্মরত ছিলেন। মুক্তিযুদ্ধ শুরু হলে তিনি যুদ্ধে যোগ দেন। স্বাধীনতার পর কিছুদিন তিনি বাংলাদেশ সেনাবাহিনীতে চাকরি করেন। পরে রাজশাহী বিশ্ববিদ্যালয়ে ভূগোল বিভাগে যোগ দেন এবং শিক্ষকতা করেন।

## মুক্তিযুদ্ধে ভূমিকা
মু শামসুল আলম ১৯৭১ সালের ২৮ মার্চ একদল প্রতিরোধযোদ্ধা নিয়ে রাজশাহীর নন্দনগাছি সেতুর কাছে প্রতিরোধ গড়ে তুলে পাকিস্তান সেনাবাহিনীর একটি দলের সঙ্গে দুই দিন যুদ্ধ করেন। যুদ্ধে মুক্তিযোদ্ধাদের হাতে সব পাকিস্তানি সেনা নিহত হয়। এপ্রিল মাসের দ্বিতীয় সপ্তাহে ঢাকা থেকে একদল পাকিস্তানি সেনা রাজশাহীর দিকে আসার সময় তিনি বনপাড়া থেকে ঝলমলিয়া পর্যন্ত শক্ত প্রতিরোধ গড়ে তোলেন এবং ঝলমলিয়া সেতুর কাছে যুদ্ধে পাকিস্তান সেনাবাহিনীর অনেক ক্ষয়ক্ষতি হয়। রাজশাহীর পতন হলে তিনি ভারতে চলে যান। মুর্শিদাবাদ জেলার নন্দীরভিটা ক্যাম্পে অবস্থান করে বেশ কয়েকটি গেরিলাযুদ্ধে অংশ নেন। পরে যোগ দেন প্রথম বাংলাদেশ ওয়ার কোর্সে। প্রশিক্ষণ শেষে ১১ নম্বর সেক্টরের অধীন পুরখাসিয়া সাব-সেক্টরের অধিনায়ক হিসেবে দায়িত্ব পালন করেন। জামালপুর জেলার একাংশ ও শেরপুর জেলার বৃহৎ অংশ নিয়ে ছিল এই সাব-সেক্টর। ১৯৭১ সালের অক্টোবরের তৃতীয় সপ্তাহে মুক্তিযোদ্ধারা অতর্কিতে আক্রমণ চালালেন ভারত-বাংলাদেশ সীমান্তসংলগ্ন পাকিস্তান সেনাবাহিনীর এক ক্যাম্পে। মুক্তিযোদ্ধাদের নেতৃত্বে ছিলেন মু শামসুল আলম। পাকিস্তানি সেনারাও পাল্টা আক্রমণ শুরু করল। তুমুল গোলাগুলিতে গোটা এলাকা প্রকম্পিত। যুদ্ধ চলল অনেকক্ষণ। পরে মুক্তিযোদ্ধারা পিছু হটে গেলেন। এ ঘটনা ভারত-বাংলাদেশ সীমান্তের শেরপুর জেলার নালিতাবাড়ির অন্তর্গত চান্দু ভূঁইয়া বিওপিতে (সীমান্ত চৌকি)। জুন মাসের পর পাকিস্তানি সেনাবাহিনী এই সীমান্ত চৌকি ঘিরে শক্তিশালী প্রতিরক্ষা অবস্থান গড়ে তোলে। তারা সীমান্ত এলাকায় কঠোর নজরদারি প্রতিষ্ঠা করে। ফলে সীমান্ত এলাকায় মুক্তিযোদ্ধাদের অবাধ যাতায়াতে সমস্যা হতে থাকে। সীমান্ত চৌকিতে অবস্থানরত পাকিস্তানি সেনা ও তাদের সহযোগীদের ভীতসন্ত্রস্ত করার জন্য মু শামসুল আলম সেখানে আক্রমণ করার সিদ্ধান্ত নেন। সিদ্ধান্ত মোতাবেক মু শামসুল আলম একদল মুক্তিযোদ্ধা নিয়ে সেখানে আক্রমণ করেন। তার দলে ছিলেন মাহবুব আলম, আবদুল গণি, জিয়াউল হক, আবদুল হাই, আনোয়ার হোসেন, হেলালউদ্দিন, মুসলেম উদ্দিনসহ অনেকে। সে সময়ে মুক্তিযোদ্ধারা আকস্মিক আক্রমণ চালিয়ে পাকিস্তানি সেনাদের যথেষ্ট ক্ষয়ক্ষতি করতে সক্ষম হন। শক্তির বিচারে ওই যুদ্ধ ছিল অসম যুদ্ধ। কারণ, বিওপিতে অবস্থানরত পাকিস্তানি সেনাদের কাছে ছিল অত্যাধুনিক অস্ত্র ও অসংখ্য গোলাবারুদ। অন্যদিকে মু শামসুল আলম ও তার সহযোদ্ধাদের কাছে ছিল সাধারণ অস্ত্র। তাই কৌশলগত কারণে মুক্তিযোদ্ধারা সেখানে কিছুক্ষণ যুদ্ধ করে পিছু হটে যান। মুক্তিযুদ্ধে সাহস ও বীরত্বের জন্য মু শামসুল আলমকে বীর প্রতীক খেতাবে ভূষিত করা হয়।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
শামসুল আলম (দ্ব্যর্থতা নিরসন)

**শামসুল আলম** নামটি নিম্নের ব্যক্তিবর্গকে নির্দেশ করতে পারেঃ
* শামসুল আলম (অর্থনীতিবিদ), বাংলাদেশি অর্থনীতিবিদ।
* শামসুল আলম (বীর উত্তম), বীর উত্তম খেতাব প্রাপ্ত মুক্তিযোদ্ধা।
* শামসুল আলম (ক্রিকেটার), একজন বাংলাদেশী ক্রিকেটার।
* মু শামসুল আলম, বীর প্রতীক খেতাব প্রাপ্ত মুক্তিযোদ্ধা।

## আরও দেখুন

* শামছুল আলম -বাংলাদেশের রাজনীতিবিদ ও সিরাজগঞ্জ-৪ আসনের সাবেক সংসদ সদস্য।
* শামছুল আলম (অধ্যাপক) -ইসলামি আরবি বিশ্ববিদ্যালয়ের উপাচার্য।
বাংলাদেশ স্ট্যান্ডার্ডস এন্ড টেস্টিং ইনস্টিটিউশন

**বাংলাদেশ স্ট্যান্ডার্ডস এন্ড টেস্টিং ইনস্টিটিউশন** (বিএসটিআই) () শিল্প মন্ত্রণালয়ের অধীনে একটি সরকারি স্বায়ত্বশাসিত প্রতিষ্ঠান যা মূলত সেবা ও পণ্যের গুণমান নিয়ন্ত্রণের উদ্দেশ্যে গঠিত। ঢাকায় এর প্রধান কার্যালয় অবস্থিত। এর পাশাপাশি সংস্থাটির প্রধান কার্যালয়ের নিকটে বিভাগীয় মেট্রোলজি ইন্সপেক্টরেট, দেশের ৭টি বিভাগীয় শহরে বিভাগীয় অফিস, তিনটি জেলা অফিস ও ১০টি  আঞ্চলিক কার্যালয় রয়েছে।  বিএসটিআই এর অনুমোদন ব্যতীত বাধ্যতামূলক পণ্যসমূহ মোড়কজাত ও বাজারজাত করা আইনত দণ্ডনীয় অপরাধ।

## ইতিহাস
১৯৮৫ সালে বাংলাদেশ সরকারের জারীকৃত অধ্যাদেশ ৩৭-এর মাধ্যমে সেন্ট্রাল টেস্টিং ল্যাবরেটরী (CTL) এবং বাংলাদেশ স্ট্যান্ডার্ডস ইন্সটিটিউশনকে (BDSI) একীভূত করে  শিল্প মন্ত্রণালয়ের অধীনে স্বায়ত্বশাসিত প্রতিষ্ঠান হিসেবে বাংলাদেশ স্ট্যান্ডার্ডস এন্ড টেস্টিং ইন্সটিটিউশন প্রতিষ্ঠিত হয়। পরবর্তীতে ১৯৯৫ সালে বাণিজ্য মন্ত্রণালয়ের অধীনস্থ কৃষি পণ্য বিপণন ও শ্রেনীবিন্যাস পরিদপ্তরটিও বিএসটিআই’র সঙ্গে একীভূত হয়।

## ভিশন
মান প্রণয়ন ও বাস্তবায়ন এবং সঠিক ওজন ও পরিমাপ নিশ্চিতকরণে যুগোপযোগী প্রতিষ্ঠান  হিসেবে গড়ে তোলা।

## মিশন
পণ্য ও সেবার মান প্রণয়ন, বাস্তবায়ন এবং পণ্যের সঠিক ওজন ও পরিমাপ নিশ্চিতকরণের মাধ্যমে আন্তর্জাতিক ও আঞ্চলিক মানদন্ডে উন্নীতকরণ এবং ভোক্তা ও অংশীজনের স্বার্থ রক্ষা করে দেশীয় ও আন্তর্জাতিক বাণিজ্যে সহায়তা প্রদান।

## বিএসটিআই কাউন্সিলের রূপরেখা
 
কাউন্সিল হচ্ছে বিএসটিআই’র সর্বোচ্চ নীতি নির্ধারক কর্তৃপক্ষ। মাননীয় শিল্প মন্ত্রী মহোদয়ের নের্তৃত্বে ৩৬ সদস্য নিয়ে কাউন্সিল গঠিত। বাংলাদেশ স্ট্যান্ডার্ডস এন্ড টেস্টিং ইন্সটিটিউশন আইন, ২০১৮ এর ৭ নং ধারায় বিএসটিআই’র কাউন্সিলের ক্ষমতা নিম্নরূপভাবে বর্ণনা করা হয়েছে-

*  ইনস্টিটিউশনের পরিচালনা ও প্রশাসনের দায়িত্ব একটি পরিষদের উপর ন্যস্ত থাকিবে এবং ইনস্টিটিউশন যে সকল ক্ষমতা প্রয়োগ ও কার্য সম্পাদন করিতে পারিবে, পরিষদও সেই সকল ক্ষমতা প্রয়োগ ও কার্য সম্পাদন করিতে পারিবে।
*  পরিষদ উহার দায়িত্ব পালন ও কার্য সম্পাদনের ক্ষেত্রে এই আইন, বিধি, প্রবিধান ও সরকার কর্তৃক, সময় সময়, প্রদত্ত নির্দেশনা অনুসরণ করিবে। 

## সদস্য পদ
বিএসটিআই বর্তমানে নিচের প্রতিষ্ঠানসমূহের সদস্যপদ প্রাপ্ত রয়েছে:

* ইন্টারন্যাশনাল অর্গানাইজেশন ফর লিগ্যাল মেট্রোলজি(ওআইএমএল)
* কোডেক্স আলিমেন্টারিয়াস কমিশন (সিএসি) 
* ইন্টারন্যাশনাল ইলেকট্রোটেকনিক্যাল কমিশন (আইইসি)
* এশিয়া প্যাসিফিক মেট্রোলজি প্রোগ্রাম (এপিএমপি)
* এশীয় ফোরাম ফর ইনফরমেশন টেকনোলজি (এএফআইটি)
* আন্তর্জাতিক মান সংস্থা (আইএসও নেট)
* স্ট্যান্ডিং গ্রুপ ফর স্ট্যান্ডার্ডাইজেশন, মেট্রোলজি, টেস্টিং অ্যান্ড কোয়ালিটি
* International Bureau of Weights and Measures (BIPM)

## তথ্যসূত্র

## বহিঃসংযোগ
*
*আনঅফিসিয়াল ওয়েবসাইট
*বাংলাপিডিয়ায় বিএসটিআই
*২০২১-২০২২ বার্ষিক প্রতিবেদন

বিষয়শ্রেণী:মান সংগঠন
বিষয়শ্রেণী:১৯৭১-এ বাংলাদেশে প্রতিষ্ঠিত
বিষয়শ্রেণী:১৯৭১-এ প্রতিষ্ঠিত সরকারি সংস্থা
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭১-এ প্রতিষ্ঠিত সংগঠন
বিষয়শ্রেণী:ঢাকা ভিত্তিক সংগঠন
সুয়া

থাম্ব|Shrimp suya with jollof rice and plantains
**সুয়া**&nbsp;হচ্ছে মসলাযুক্ত শিক কাবাব যা&nbsp;পশ্চিম আফ্রিকার জনপ্রিয় খাবারগুলোর মধ্যে অন্যতম। এটি ঐতিহ্যগতভাবে প্রস্তুত করে&nbsp;উত্তর ক্যামেরুন, নাইজেরিয়া, নাইজার&nbsp;এবং সুদানের &nbsp;(যেখানে এটাকে বলা হয় আগাশে) কিছু অংশের হাউসা জনগোষ্ঠী। সুয়া সাধারণত&nbsp;&nbsp;গরুর মাংস, ভেড়া, অথবা মুরগীর মাংশ দিয়ে তৈরি করা হয়।&nbsp;কিডনি, লিভার ও নাড়িভুঁড়িও ব্যবহার করা হয়।&nbsp;ছোট করে কাটা মাংসের টুকরো গুলোতে&nbsp;বিভিন্ন মশলা মাখানো হয়। এরপর বারবিকিউ করা হয়।&nbsp;কাটা পেঁঁয়াজ এবং শুকনো মরিচযুক্ত গরম মশলা দিয়ে সুয়া পরিবেশন করা হয়।&nbsp;হালাল মাংস প্রস্তুতি পদ্ধতি সাধারণত ব্যবহার করা হয়, বিশেষ করে উত্তর নাইজেরিয়ায়।&nbsp;এই অঞ্চলে সুয়া তৈরীর পদ্ধতির কারণে মুসলিম অমুসলিদের মধ্যে দাঙ্গা বাঁধে।&nbsp;সুয়ার&nbsp;শুকনো সংস্করণকে বলা হয় কিলিসি।&nbsp;

সুয়া তৈরীর কোন নির্দিষ্ট প্রণালী নেই। মশলা এবং অন্যান্য উপকরণ মেশানো সুয়াকে বলে ইয়াজি এবং মিশ্র মশলা দিয়ে এটা পরিবেশন করা হয়। ব্যক্তি রুচি এবং অঞ্চলভেদে উপাদানের তারতম্য হয়। উপাদানের মধ্যে লবঙ্গ, আদা, লাল মরিচ, গোলমরিচ, টেবিল, লবণ, পিঠা ইত্যাদি। 
## আরো দেখুন
*শিক কাবাব
*স্টেক
*শামী কাবাব

## তথ্যসূত্র

## বহিঃসংযোগ
* Suya Meat and Vendor (ছবি), নাইজেরিয়ার সংবাদ সংস্থা।

বিষয়শ্রেণী:নাইজেরীয় রন্ধনশৈলী
বিষয়শ্রেণী:নাইজারীয় রন্ধনশৈলী
বিষয়শ্রেণী:ঘানার রন্ধনশৈলী
বিষয়শ্রেণী:হাউসা সংস্কৃতি
বিষয়শ্রেণী:আফ্রিকার রন্ধনশৈলী
বিষয়শ্রেণী:ক্যামেরুনীয় রন্ধনশৈলী
বিষয়শ্রেণী:কাবাব
মা ও ছেলে

***মা ও ছেলে*** কামাল আহমেদ পরিচালিত ১৯৮৫ সালের প্রণয়ধর্মী-নাট্য চলচ্চিত্র। ছবিটির চিত্রনাট্য লিখেছেন ইসমাইল মোহাম্মদ। চিত্রনায়িকা শাবানা নিবেদিত চলচ্চিত্রটি প্রযোজনা ও পরিবেশনা করেছে চিত্রকথা। এতে মা ও ছেলের চরিত্রে অভিনয় করেছেন রেহানা জলি ও আলমগীর। অন্যান্য ভূমিকায় রয়েছেন শাবানা, বুলবুল আহমেদ, প্রবীর মিত্র, খলিল উল্লাহ খান, গোলাম মুস্তাফা, আনোয়ার হোসেন প্রমুখ।

এই চলচ্চিত্রে অভিষেক হয় রেহানা জলির এবং তিনি শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার লাভ করেন। এছাড়া শ্রেষ্ঠ অভিনেতা বিভাগে আলমগীর এবং শ্রেষ্ঠ চিত্রনাট্যকার বিভাগে ইসমাইল মোহাম্মদ জাতীয় চলচ্চিত্র পুরস্কার লাভ করেন।

## কাহিনী সংক্ষেপ
রাজিব চৌধুরী মমতাকে বিয়ে করে ঘরে আনার রাতে অসুস্থ হয়ে পড়ে। রাজিবের বন্ধু ডঃ আরিফ রাজিবের বাবা রফিক চৌধুরীকে জানায় রাজিবের ব্লাড ক্যান্সার হয়েছে। আরিফ রাজিবের স্ত্রী মমতাকে তার সাথে মিলনে রত না হওয়ার পরামর্শ দেয়। কিছু দিনের মধ্যে রাজিব মারা যায় এবং মমতা অন্তস্বত্তা হয়ে পড়ে। রাজিবের মা এবং ভাই রাকিব চৌধুরী তাকে ব্যভিচারের কলঙ্ক দিয়ে বাড়ি থেকে বের করে দেয়।
মমতা তার সন্তান নিয়ে এক ছন্নছাড়া লোকের বাড়িতে আশ্রয় নেয়। তার বাড়িতে মমতার ছেলে দীপক বড় হয়।

দীপক ইঞ্জিনিয়ারিং পাস করে। ইঞ্জিনিয়ারিং পড়াকালীন তার কিরণের সাথে প্রেমের সম্পর্ক গড়ে উঠে। যে কিরণ আসলে তার চাচা রাকিব চৌধুরীর মেয়ে। সে পাস করে তার বন্ধুর ফার্মে যোগ দেয়। তার প্রভুত উন্নতি দেখে রাকিব চৌধুরী তাকে তার অফিসে যোগ দেওয়ার প্রস্তাব দেয়। দীপক এই সুযোগে তার চাচা রাকিব চৌধুরীকে শিক্ষা দেওয়ার জন্য তার অফিসে যোগ দেয় এবং তার মায়ের অপমানের পরিশোধ নিতে তাকে রাকিবকে সর্বস্বান্ত করার সিদ্ধান্ত নেয়।

## কুশীলব
* আলমগীর - দীপক চৌধুরী
* শাবানা - কিরণ
* রেহানা জলি - মমতা
* বুলবুল আহমেদ - রাজিব চৌধুরী
* প্রবীর মিত্র - ডঃ আরিফ
* খলিল উল্লাহ খান - রাকিব চৌধুরী
* গোলাম মুস্তাফা - দীপকের মামা
* আনোয়ার হোসেন - রফিক চৌধুরী
* নারায়ণ চক্রবর্তী - আসাদ খান
* আশীষ কুমার লোহ - ফকির জালাল উদ্দীন
* মায়া হাজারিকা - সালেহা চৌধুরী
* জাহানারা ভূঁইয়া - নাজমা চৌধুরী

## সঙ্গীত
*মা ও ছেলে* চলচ্চিত্রের গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, খুরশিদ আলম, সৈয়দ আব্দুল হাদী, এন্ড্রু কিশোর ও রুনা লায়লা।

## পুরস্কার
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**

* **বিজয়ী:** শ্রেষ্ঠ অভিনেতা - আলমগীর
* **বিজয়ী:** শ্রেষ্ঠ পার্শ্বচরিত্রে অভিনেত্রী - রেহানা জলি
* **বিজয়ী:** শ্রেষ্ঠ চিত্রনাট্যকার - ইসমাইল মোহাম্মদ

## তথ্যসূত্র

## বহিঃসংযোগ
* 

বিষয়শ্রেণী:১৯৮৫-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:১৯৮০-এর দশকের প্রণয়ধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:কামাল আহমেদ পরিচালিত চলচ্চিত্র
বিষয়শ্রেণী:ইসমাইল মোহাম্মদের চিত্রনাট্য
বিষয়শ্রেণী:শ্রেষ্ঠ অভিনেতার জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
বিষয়শ্রেণী:শ্রেষ্ঠ পার্শ্বচরিত্রে অভিনেত্রীর জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
বিষয়শ্রেণী:শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
কিলিশি

থাম্ব| কিলিশি
**কিলিশি** একটি শুকনো মাংসের সংস্করণ যার উৎপত্তি হাউসা জনগোষ্ঠীর হাতে। কিলিশি মূলত সুয়ার শুকনো রুপভেদ। হাউসাল্যান্ডে কিলিশি খুবই জনপ্রিয়। গরু, ভেড়া বা ছাগলের হাড় ছাড়ানো মাংস থেকে প্রস্তুত করা হয়। নির্বাচিত মাংশকে এক মিটার বা তার থেকে ছোট আকারের টুকরো করা হয় সহজে শুকানোর জন্য। শুকনো মাংস সংগ্রহ করে পরবর্তী পদক্ষেপ নিতে হয়। চীনাবাদাম থেকে তৈরি লাবু নামের পেস্টের সংগে প্রচুর পানি মিশিয়ে পাতলা করা হয়। শুকনোর মাংসের টুকরোগুলো লাবুর পেস্টে চুবানো হয় যাতে এর বাইরে আবরণ তৈরি হয়। তারজালিতে রোস্ট করার আগে এগুলোকে শুকিয়ে নেওয়া হয়। 
মাস খানেক কিলিশি সংরক্ষণ করা যায় এবং এতে স্বাদের কোন তারতম্য ঘটেনা।

## তথ্যসূত্র

বিষয়শ্রেণী:চাদের রন্ধনশৈলী
বিষয়শ্রেণী:শুকনো মাংস
বিষয়শ্রেণী:নাইজেরীয় রন্ধনশৈলী
খাড়ি গ্রাম

**খাড়ি গ্রাম** হল পশ্চিমবঙ্গের দক্ষিণ চব্বিশ পরগনার অন্তর্ভুক্ত একটি পুরাতাত্ত্বিক স্থান। উত্তর-পশ্চিম সুন্দরবনের অন্তর্গত এই গ্রামটি হিন্দুযুগের প্রাচীন ঐতিহাসিক স্থান 'খাড়ি-মণ্ডল' বা 'খাড়ি বিষয়'-এর ভৌগোলিক স্মৃতি আজও বহন করে চলেছে। এই অঞ্চলের নিকট দিয়েই প্রাচীন ভাগীরথী বা 'আদিগঙ্গা' অজস্র সংকীর্ণ ধারায় প্রবাহিত হয়ে বঙ্গোপসাগরে মিলিত হত৷ প্রাচীন ভাগীরথীর পশ্চিমতীর ছিল 'পশ্চিমখাড়ি' (এর অন্তর্ভুক্ত ছিল বর্তমান হাওড়া জেলার 'বেতড়') এবং পূর্বতীর ছিল 'পূর্বখাড়ি' (বর্তমান খাড়ি গ্রাম)। এই পূর্বখাড়ি ছিল পাল ও সেনযুগের পৌণ্ড্রবর্ধনভুক্তির অধীনে। 'ডাকার্ণব' গ্রন্থে খাড়িকে চৌষট্টি শক্তিপীঠের অন্যতম বলে উল্লেখ করা হয়েছে।
## পুরাতাত্ত্বিক বৈশিষ্ট্য
সাবেক চব্বিশ পরগনা অঞ্চল থেকে প্রাপ্ত সেনরাজা বিজয়সেন ও লক্ষ্মণসেন-এর দুটি তাম্রপট্টলিপিতে খাড়িকে একটি 'বিষয়' (বিজয়সেনের বারাকপুরলিপি) এবং 'মণ্ডল' (লক্ষণসেনের সুন্দরবনলিপি) বলে উল্লেখ করা হয়েছে। এই 'বিষয়' বা 'মণ্ডল' অনেকটা আধুনিক 'মহকুমা'র মত ছিল বলে অনুমিত হয়।

লক্ষ্মণসেনের সুন্দরবনলিপি থেকে জানা যায়, দ্বাদশ শতকের শেষে (১১৯৬ খ্রিষ্টাব্দ) অযোধ্যা থেকে আগত পালবংশের 'মহারাজাধিরাজ' উপাধিধারী শ্রীমদ্ ডোম্মনপাল নামে এক সামন্ত রাজা 'পূর্বখাড়ি'তে (বর্তমান খাড়ি গ্রাম) স্বাধীন রাজ্য স্থাপন করেন।

লক্ষ্মণসেনের রাজত্বের শেষদিকে তার অধীন সামন্তরাজারা বিদ্রোহ ঘোষণা করে স্বাধীনতা করায় কেন্দ্রীয় শাসনব্যবস্থা শিথিল হয়ে পড়ছিল। এখানকার জাতিভেদ-বর্ণপ্রথা জর্জরিত পৌণ্ড্রক্ষত্রিয় ও মাহিষ্যপ্রধান হিন্দুসমাজ শ্রীমদ্ ডোম্মনপালের নেতৃত্বে সামাজিক বিদ্রোহে অংশগ্রহণ করেছিল বলে অনুমান করা হয়।
## ঐতিহাসিক নিদর্শন
খাড়ি গ্রামের নারায়ণীতলায় একটি সাধারণ ইটের ঘরে শক্তিমূর্তি 'নারায়ণী'র অধিষ্ঠান; মূর্তিটি চতুর্ভূজা, ত্রিনয়না ও সিংহবাহিনী। ষোড়শ-সপ্তদশ শতাব্দীতেই এই ধরনের তান্ত্রিক পীঠস্থানের উৎপত্তি বলে মনে করা হয়। নারায়ণী মূর্তির পাশেই ঘোড়ার পিঠে আসীন ধর্মযোদ্ধা গাজীসাহেবের (পীর বড়খাঁ গাজী) মূর্তি অবস্থিত। হিন্দু-মুসলমান নির্বিশেষে গাজীসাহেবের পূজারী ভক্ত বিদ্যমান। সেনরাজত্বকালের শেষে এখানকার জাতিভেদ-বর্ণপ্রথা জর্জরিত নিম্নবর্গীয় হিন্দুসমাজের মুসলমান পীর-গাজী সাহেবদের থেকে ইসলাম ধর্ম গ্রহণের স্পষ্ট আভাস মেলে। ইংরেজ আমলে পাদরী সাহেবদেরও খ্রিস্টধর্ম প্রচারের অন্যতম ক্ষেত্র ছিল এটি৷ ১৮৫৭ সালেই খাড়ি গ্রামে একটি গির্জা, একটি ইংরেজি স্কুল এবং বহু বাঙালি খ্রিস্টানের (ধর্মান্তরিত) বিবরণ পাওয়া যায়। সমাজ ও সংস্কৃতির বিভিন্ন সময়ের স্তর আজও খাড়ি গ্রামে সুবিন্যস্ত।
## তথ্যসূত্র

বিষয়শ্রেণী:পশ্চিমবঙ্গের প্রত্নস্থল
বিষয়শ্রেণী:বাংলার প্রত্নস্থল
বিষয়শ্রেণী:দক্ষিণ চব্বিশ পরগনা জেলা
পদস্থ কর্মকর্তা

**পদস্থ কর্মকর্তা** বা **পদস্থ কর্মচারী** (ইংরেজিতে Official *অফিশাল্‌*) হলেন কিছু ব্যক্তি, যারা সরকার বা কোন একটি প্রতিষ্ঠানের একটি দপ্তরে (কার্য সম্পাদন বা হুকুম পালনের একটি পরিশ্রমী স্থান) নির্দিষ্ট সময় অবস্থান করেন এবং কর্তৃপক্ষের (তাদের নিজস্ব বা তাদের উচ্চতর এবং / অথবা নিয়োগদাতার যা, সরকারি বা আইনত বেসরকারী হয়) মহড়ায় অংশগ্রহণ করেন।

সরকারি অফিসিয়াল বা কার্যনির্বাহক হলেন এমন একজন ব্যক্তি যিনি সরকার বা জন প্রশাসনের সাথে জরিত। অফিসিয়াল হতে পারে নির্বাচিত, নিযুক্তকৃত, নিয়োগকৃত, মনোনীত বা চাকুরীজীবী। আমলা বা বেসামরিক কর্মচারী হলো আমলাতন্ত্রের সদস্য। নির্বাচিত অফিসিয়াল হলো সেই ব্যক্তি যে নির্বাচনে প্রতিদ্বন্দ্বীতার মাধ্যমে জয়লাভ করে আসে। এছাড়াও অফিসিয়াল হতে পারে প্রাক্তন অফিসিয়াল থেকে পুননিযুক্তকৃত। কিছু অফিসিয়াল পদ উত্তারাধিকার সূত্রে পাওয়া যেতে পারে। একজন ব্যক্তি যিনি বর্তমানে একটি দপ্তরে অবস্থান করছেন, তাকে একজন শাসক হিসাবে অবহিত করা হয়।

## আরও দেখুন
* অফিসার
* আমলা
* বেসামরিক কর্মচারী
* সচিব
* উপজেলা নির্বাহী অফিসার

## তথ্যসূত্র

## বহিঃসংযোগ

বিষয়শ্রেণী:যাজকীয় শিরোনাম
বিষয়শ্রেণী:কর্তৃত্বমূলক পদ
বিষয়শ্রেণী:সরকারি পেশা
আন্ধারথাউল

**আন্ধারথাউল** হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার সদর মহকুমার বাঁকুড়া ১ সমষ্টি উন্নয়ন ব্লকের অন্তর্গত।

## জনপরিসংখ্যান
২০১১ সালের জনগণনা অনুসারে, আন্ধারথাউল গ্রামের জনসংখ্যা ২,১৭৭। এর মধ্যে ১,১২৮ জন পুরুষ ও ১,০৪৯ জন নারী।

## তথ্যসূত্র

বিষয়শ্রেণী:বাঁকুড়া জেলার গ্রাম